kardosdrur/scandi-wiki huggingface dataset:
Polyploidi

Polyploidi er betegnelsen for en tilstand, hvor celler og organismer rummer mere end to ensartede sæt af kromosomer. Polyploide former benævnes efter antallet af kromosomsæt i kernen: triploide (tre sæt; 3x) tetraploide (fire sæt; 4x), pentaploide (fem sæt; 5x), hexaploide (seks sæt; 6x) osv.
Et ulige antal kromosomsæt kan dog ikke nedarves stabilt, da der under meiose (kønscelledannelsen) sker en halvering af antallet af kromosomsæt i hver kønscelle.

Polyploidi kan deles i to former: Allopolyploidi, hvor de to forældreorganismer er fra forskellige arter, og autopolyploidi hvor de er fra samme art (eller måske endda samme organisme). Begge former er ret almindelige hos planter. En del af vore dyrkede landbrugsplanter er polyploider. Raps (Brassica napus) er fx en allotetraploid mellem Brassica campestris og Brassica oleracea (rapa). (Se 'Triangle of U' på den engelske udgave af Wikipedia). Almindelig hvede (Triticum aestivum) er en allohexaploid mellem tre vilde arter af hvede.
Polyploidi kan føre til at selv meget nært beslægtede arter har meget forskelligt antal kromosomer. Et ekstremt eksempel er slægten Crocus, hvor kromosomtallet varierer fra 6 til 64.

I visse tilfælde er ikke alle kromosomer dobbelte, og den tilstand kaldes aneuploidi. Hos normale, dvs. diploide, organismer kan der forekomme spontane afvigelser, som ofte er fremkaldt af hæmmet celledeling.

Biologi

fi:Ploidia#Polyploidia
sv:Ploiditet#Polyploiditet
National Geographic

National Geographic Magazine eller blot National Geographic er et internationalt magasin om naturvidenskab, der udgives af National Geographic Society. Magasinet, der udkommer i 28 lande og på 25 forskellige sprog, lægger særlig stor fokus på billedmaterialet og dybdegående artikler.

Idéen om National Geographic blev til i en forsamling af 33 mænd i Cosmos Club i Washington D.C., USA. Mødets hensigt var – ifølge indbydelsen – at stifte et selskab, National Geographic Society, der kunne "øge og udbrede kendskabet til geografi". Et halvt år senere, i januar 1888, udkom det første nummer af magasinet i USA. Det fik sin debut på det danske marked i september 2000.

I Danmark udgives magasinet af Bonnier Publications A/S.

Se også 
 National Geographic (tv-kanal)
 National Geographic Channel UK

Fodnoter

Eksterne henvisninger 

 National Geographics danske hjemmeside 

Etableret i 1888
Tidsskrifter fra USA
Tidsskrifter om naturvidenskab
Tidsskrifter fra Danmark
Bonnier Publications
Fuldmægtig

En fuldmægtig er en person, som har fuldmagt til at handle på en andens vegne.

I det offentlige og i advokatbranchen anvendes fuldmægtig som en stillingsbetegnelse for akademikere og i banker som en stillingsbetegnelse for betroede medarbejdere.

Stillingsbetegnelser
Jura
Retsvidenskab
Juridiske begreber
William Norman Grigg

William Norman Grigg (4. februar 1963 - 12. april 2017) var en amerikansk forfatter af blandet mexicansk og irsk afstamning. Han var en senior og flittig forfatter på den amerikanske konservative organisation John Birch Societys ugemagasinet The New American. Hans holdninger var stærkt prægede af liberalisme, antikommunisme og amerikansk konstitutionalisme. Siden 26. juni 2004 skrev ahn for det liberalistiske magasin LewRockwell.com. Derudover var han med Kevin Shannon været medvært på radioprogrammet The Right Source i perioden fra den 30. december 2005 til den 4. maj 2007 og lavede et kort radioindslag kaldet A Liberty Minute alle hverdage siden den 19. februar 2007.

Bibliografi

Referencer

Eksterne henvisninger 
 Will Grigg's Liberty Minutes 
 Pro Libertate 
 Archives on LewRockwell.com 
 Notes on the Jerry Seinfeld Society 
 Bio  at The John Birch Society 
 William Grigg  at The American View Forum 

Libertarianisme
Journalister fra USA
Faglitterære forfattere fra USA
Arne Lundén

Arne Lundén (5. marts 1919–1996), var en dansk jazzmusiker.

Arne Lundén spillede bas, piano og harmonika og optrådte flittigt i krigsårene i trio og kvartet-konstellationer i de mange små jazz-spillesteder omkring Nyhavn. Medvirker desuden på Povl Dissings udgave af "Bare bare bare tag det roligt" på pladen "Atomkraft- Nej tak!".

Far til musikeren Tom Lundén.

Jazzmusikere fra Danmark
Pitchfork (golf)

En pitchfork er et lille instrument, man bruger i golf. Når bolden rammer green, bruger man pitchforken til at rette mærket op. Man bruger for det meste kun pitchfork, når bolden falder ned højt oppe fra, men nogle greens kan være så hårde, at der ikke vil forekomme et 'nedslagsmærke', men så stopper bolden også senere. Et nedslagsmærke bliver 'repareret' ved at stikke enten en pitchfork eller en lang tee ned i græsset omkring mærket og skubbe græsset ind mod midten af mærket i urets retning hele vejen rundt om det. Hvis dette bliver gjort, så tager det kun omkring 24 timer før det er helet igen. Hvis det íkke bliver gjort, kan der gå op til to uger før det er helet.

Golf
Sport
Angelik (slægt)

Angelik, også kendt som Englerod (Angelica på engelsk) er en slægt med ca. 40 arter, der er udbredt i Europa, Kaukasus, Centralasien og Nordamerika. Det er stauder eller én-toårige urter med kraftig, opret vækst. Stænglerne er glatte, hule og ofte med rødlige eller violette farver. Bladene er spredtstillede, og de har oppustede bladskede. De er fjersnitdelte med takket rand. Blomsterne er samlet i endestillede og mere eller mindre kugleformede storskærme. Frugterne er sammentrykte og ovale, ofte med en karakteristiske lugt. Her omtales kun de arter, som er vildtvoksende i Danmark, eller som dyrkes her.

 Angelik (Angelica sylvestris)
 Kinesisk angelik (Angelica sinensis)
 Kvan (Angelica archangelica)
 Fjeldkvan (Angelica archangelica ssp. archangelica)
 Strandkvan (Angelica archangelica ssp. litoralis)
 Spansk angelik (Angelica razulii)

Skærmplante-familien
Engholmkirken

Engholmkirken er en kirke i Engholm Sogn, Allerød Kommune. Kirken er opført i 1994. Den har et fritstående klokketårn, hvori der forneden er indrettet kapel.

Eksterne kilder og henvisninger 
 Engholmkirken  hos KortTilKirken.dk

Kirker i Allerød Kommune
Kirker i Helsingør Stift
Kirker i Frederiksborg Amt
Nørre Herlev Kirke

Nørre Herlev Kirke er en kirke i Nørre Herlev Sogn, Hillerød Kommune.

Kirkens orgel er fra 1963 og blev udvidet og omdisponeret i 2005.

Eksterne kilder og henvisninger 
 Nørre Herlev Kirke hos KortTilKirken.dk
 Nørre Herlev Kirke hos danmarkskirker.natmus.dk (Danmarks Kirker, Nationalmuseet)

Kirker i Hillerød Kommune
Kirker i Helsingør Stift
Kirker i Frederiksborg Amt
Historia gentis Langobardorum

Historia gentis Langobardorum (Langobardernes historie) er en ikke færdiggjort samling af seks bøger omhandlende langobardernes historie, skrevet af Paulus Diaconus i slutningen af det 8. århundrede.

Historiebøgerne er skrevet på et tidspunkt mellem 787 og 796, muligvis ved Monte Cassino. Tidsrummet der er beskrevet strækker sig fra 568 til kong Liutprands død i 747. Historien er skrevet ud fra en patriotisk langobarders synsvinkel og er specielt værdiful i dens beskrivelse af forholdet mellem langobarderne og frankerne, men indeholder ligeledes meget information om det byzantinske rige og langobarderne og frankerne generelt.

Som kilder brugte Paulus Diaconus
Origo gentis Langobardorum, Liber Pontificalis og den nu mistede historiebog skrevet af Secundus af Trent samt de ligeledes ikke bevarede krøniker af Benevento; derudover har Paulus gjort brug af Beda, Gregor af Tours samt Isidor af Sevilla.

Udgaver 
Der er bevaret omkring en hundred eksisterende manuskripter af Paulus historie. Historien blev flittigt brugt af efterfølgende historieskrivere og blev ofte forsøgt forsat. I 1514 blev det for første gang trykt af en bogtrykker i Paris. Blandt de Latinske udgaver er den bedste lavet af Ludwig Konrad Bethmann og Georg Waitz i Monumenta Germaniae Historica. Scriptores rerum langobardicarum et Italicarum (Hannover, 1878).

Oversættelser 

Den latinske original er blevet oversat til engelsk, tysk, fransk og italiensk, Den tyske oversættelse af O Abel and R Jacobi (Leipzig, 1878) og den engelske af WD Foulke (Philadelphia, 1906).

Til italiensk har den blevet oversat en række gange:
 L. Domenichi, Paulo Diacono della Chiesa d'Aquileia della Origine e Fatti dé Re Longobardi, Venice (1548)
 A. Viviani, Dell' origine e de' fatti de' Longobardi, 2 vols., Udine (1826‑28)
 G. S. Uberti, De' fatti de' Longobardi, Cividale (1899) reprinted in the Biblioteca Popolare Sonzogno, Milan (1915)
 M. Felisatti, Storia dei Longobardi, Milan (1967)
 F. Roncoroni, Storia dei Longobardi, Milan (1971)
 E. Bartolini, Historia Langobardorum, med Latin tekst, og oversættelse af A. Giacomini, Udine (nd)
 A. Zanella, Storia dei Longobardi, Milan (1991)
 L. Capo (ed.), Storia dei Longobardi, Milan (1992).

Historia gentis Langobardorum 
Historia gentis Langobardorum begynder således:
 1. Septemtrionalis plaga quanto magis ab aestu solis remota est et nivali frigore gelida, tanto salubrior corporibus hominum et propagandis est gentibus coaptata; sicut econtra omnis meridiana regio, quo solis est fervori vicinior, eo semper morbis habundat et educandis minus est apta mortalibus.

Områderne mod nord, i proportion til deres afstand fra solens hede og hvor afkølede de er af sne og frost, er så meget des mere sunde for menneskets krop og opretholdelse af nationer, præcis som, på den anden side, alle sydlige områder, des nærmere de er på solens hede des mere de oversvømmes af sygdom og des mindre brugbare de er til at opretholde den menneskelige race

Kilder

Eksterne henvisninger 

 Værker af Paulus Diaconus på Bibliotheca Augustana (på Latin)
 En engelskeoversættelse af Historia Langobardorum 

Langobarder
Kvaløya (Finnmark)

Kvaløya (nordsamisk: Fálá) er en ø i Troms og Finnmark fylke Norge. Kvaløya er delt mellem Hammerfest og Kvalsund kommuner og har ca. 9.850 indbyggere (2012). Kvaløya har et areal på 336,17 km², og er Norges 13. største ø. Øen består for det meste af afrundede, skovløse fjelde. Navnet kommer vistnok af at øen har en hvalaktig profil set fra sejlruten gennem Sørøysundet. Højeste fjeld er Svartfjellet på 630 moh.

Hammerfest og Hammerfest Lufthavn ligger på nordvestsiden af øen. Kvalsundbroen forbinder øen med fastlandet.

Kilder og henvisninger 

 Kort på norgeskart.no

Hammerfest
Kvalsund
Øer i Troms og Finnmark
Number Ones

Number Ones er et opsamlingsalbum udgivet af den amerikanske musiker Michael Jackson. Albummet blev udgivet den 17. november 2003 (i USA dog den 18. november 2003) af Epic Records og Sony Music. Number Ones var Jacksons første egentlige opsamlingsalbum med Sony, efter udgivelsen af  HIStory: Past, Present and Future, Book I i 1995 (og efter genudgivelsen af dette album som Greatest Hits: HIStory, Volume I i 2001). Albummet indeholdt Jackson singler, der nåede nr. 1 på hitlister verden over. 

Number Ones indeholdt én ny sang, One More Chance og blev udgivet med fire forskellige covers, ligesom Invincible og i to forskellige versioner. I USA er indholdet anderledes end i resten af verden, og den amerikanske version indeholder bl.a. en liveversion af hans sang "Ben".

International udgave

Amerikanske udgave 

Michael Jackson-opsamlingsalbum
Opsamlingsalbum fra 2003
The Ultimate Collection

The Ultimate Collection er Michael Jacksons eneste Box udgivelse, hvilken består af 4 CD'er og én live DVD med en koncert fra hans Dangerous tour i Bukarest i 1993.
På CD'erne bliver man ført gennem hele Michael Jackson's karriere helt fra Jackson Five tiden og op til en ny sang fra 2004 "We've had enough". På CD'erne var der adskillige hidtil uudgivet sange, demo'er og nye sange. Også The Ultimate Collection blev udgivet i en speciel udgave til USA. Det specielle ved den var at DVD'en var udgivet i et andet format og at selve boxen var hvid i stedet for sort som den er i resten af verden.

Cd 1 
 "I Want You Back"; 2:58
 "ABC"; 2:57
 "I'll Be There"; 3:56
 "Got to Be There"; 3:23
 "I Wanna Be Where You Are"; 2:59
 "Ben"; 2:44
 "Dancing Machine"; 2:37
 "Enjoy Yourself"; 3:40
 "Ease on Down the Road" – (Diana Ross); 3:19
 "You Can't Win"; 7:18
 "Shake a Body"; 2:09
 "Shake Your Body (Down to the Ground)"; 3:44
 "Don't Stop 'til You Get Enough"; 6:04
 "Rock with You"; 3:39
 "Off the Wall"; 4:06
 "She's Out of My Life"; 3:38
 "Sunset Driver" - (Demo); 4:03
 "Lovely One"; 4:50
 "This Place Hotel"; 5:44

Cd 2 
 "Wanna Be Startin' Somethin'"; 6:03
 "The Girl Is Mine" - (Paul McCartney); 3:42
 "Thriller"; 5:58
 "Beat It"; 4:18
 "Billie Jean"; 4:53
 "P.Y.T. (Pretty Young Thing)" - (Demo); 3:46
 "Someone in the Dark"; 4:54
 "State of Shock" - (Mick Jagger); 4:30
 "Scared of the Moon" (Demo); 4:41
 "We Are the World" (Demo); 5:20
 "We Are Here to Change the World"; 2:53

Cd 3 
 "Bad"; 4:07
 "The Way You Make Me Feel"; 4:58
 "Man in the Mirror"; 5:20
 "I Just Can't Stop Loving You" - (Siedah Garrett); 4:13
 "Dirty Diana"; 4:41
 "Smooth Criminal"; 4:17
 "Cheater" - (Demo); 5:09
 "Dangerous" - (Tidlig version); 6:40
 "Monkey Business"; 5:46
 "Jam" - (Heavy D); 5:39
 "Remember the Time"; 4:00
 "Black or White"; 4:16
 "Who Is It" - (IHS Mix); 7:57
 "Someone Put Your Hand Out"; 5:25

Cd 4 
 "You Are Not Alone" - (udvidet version); 6:03
 "Stranger in Moscow"; 5:44
 "Childhood"; 4:28
 "On the Line"; 4:53
 "Blood on the Dance Floor"; 4:12
 "Fall Again" - (Demo); 4:22
 "In the Back"; 4:31
 "Unbreakable" - (The Notorious B.I.G.); 6:26
 "You Rock My World"; 5:09
 "Butterflies"; 4:40
 "Beautiful Girl" - (Demo); 4:03
 "The Way You Love Me"; 4:30
 "We've Had Enough"; 5:45

DVD 
Live in Bucharest: The Dangerous Tour
 "Jam"; 8:16
 "Wanna Be Startin' Somethin'"; 5:13
 "Human Nature"; 5:02
 "Smooth Criminal"; 6:00
 "I Just Can't Stop Loving You"; 4:45
 "She's Out of My Life"; 4:53
 "I Want You Back/The Love You Save"; 2:17
 "I'll Be There"; 4:33
 "Thriller"; 5:51
 "Billie Jean"; 7:44
 "Workin' Day and Night"; 10:04
 "Beat It"; 7:24
 "Will You Be There"; 6:51
 "Black or White"; 6:38
 "Heal the World"; 8:53
 "Man in the Mirror"; 13:28

Michael Jackson-opsamlingsalbum
Opsamlingsalbum fra 2004
Gweedore

Gweedore (Irsk: Gaoth Dobhair) er en irsk by i County Donegal i provinsen Ulster, i den nordlige del af Republikken Irland med en befolkning (inkl. opland) på 4.000 indb i 2006.

Eksterne henvisninger 

Byer i Irland
The Essential Michael Jackson

The Essential Michael Jackson er en dobbelt CD med alle de udødelige klassikere. CD'en blev primært udgivet for at Michael Jackson kunne opfylde hans kontrakt til Sony. Det siges at Michael Jackson var imod endnu en CD med greatest hits, da der jo allerede er flere af disse. Men efter den udgivelse havde Michael Jackson ikke længere pligt til at lave flere albums for selskabet, men senere har det udgivet en box med 20 af Michael Jacksons bedste singler. Denne udgivelse var speciel fordi den blev udgivet på doble-layer discs, hvilket vil sige singlen var på den ene side som den oprindeligt blev udgivet med flere versioner i forskelige mix udgaver og på den anden side var der DVD med musikvideoen.

Michael Jackson-album
Börje Wingren

Börje Wingren var en svensk politimand ("kriminalinspektör") der var involveret i efterforskningen af Palmemordet.
Han afhørte en af de mistænkte, Victor Gunnarsson, i sammenlagt 30 timer.

Syv år efter mordet udgav Wingren bogen Han sköt Olof Palme hvori han påstår at den da 33-årige Victor Gunnarsson var ham der skød Olof Palme.
Victor Gundersson blev myrdet i USA og politimanden Underwood blev dømt,
men Wingren mener at Victor Gunnarsson ikke er død, eller i tilfælde af at han blev myrdet var det ikke Underwood der gjorde det.
Under et interview i 2006 angav Wingren at han stadig var sikker på Gundersson's skyld.

Wingren havde før Palmemordet arbejdet i Skåne og Skånes regionalanklager Ola Nilsson havde oplyst til Palmesagens første anklager, K. G. Svensson, at Wingren var "helt livsfarlig" og "Han savner enhver følelse for objektivitet. Han har sågar ført usande oplysninger ind i en forundersøgelsesprotokol vedrørende en mordsag"

Wingren's far var frihedskæmper under Anden Verdenskrig og som tolvårig var Börje Wingre madkurer for Jane Horney.

Börje Wingren's bog Han sköt Olof Palme er tilgængelige via Anders Leopold's webside: http://www.leopoldreport.com/skotOP.html

Henvisning 

 

Personer fra Sverige
Aleksandr Jurjevitj Kaleri

Aleksandr Jurjevitj Kaleri ( Александр Юрьевич Калери) født 13. maj 1956 i Jūrmala i Letland er en russisk kosmonaut, der har været del af besætningerne på både Mir og Den Internationale Rumstation.

Kaleri har en grad fra Moskvas Institut for fysik og teknologi. I 1979 blev han ansat af Energija hvor han arbejde med udviklingen af Mir. Han blev valgt til kosmonautkandidat i 1984 og fløj tre længere missioner til Mir i 1992, 1996/1997 og 2000. Han var del af ekspedition 8 til Den Internationale Rumstation sammen med Michael Foale.

Eksterne henvisninger 

 NASA Biografi

Kosmonauter fra Rusland
Erhvervs- og Byggestyrelsen

Erhvervs- og Byggestyrelse var en styrelse under Økonomi- og Erhvervsministeriet, som arbejdede med erhvervs- og byggepolitik, herunder iværksætteri, brugerdreven innovation og oplevelsesøkonomi. Deres opgave var, at udvikle konkurrencedygtige markedsbaserede vækstvilkår for virksomhederne, i samarbejde med erhvervslivet, organisationerne og andre offentlige aktører.

Erhvervs- og Byggestyrelsen ændrede navn fra Erhvervs- og Boligstyrelsen i forbindelse med ministerrokaden i august 2004. Her blev opgaver vedrørende byfornyelse og det støttede byggeri flyttet til Socialministeriet.

Den 1. januar 2012 blev Erhvervs- og Byggestyrelsen en del af Erhvervsstyrelsen.

Opgaven med at administrere Bygningsreglementet varetages i dag af Energistyrelsen.

Ekstern henvisning 
 – Erhvervsstyrelsen 

Danske styrelser
Mercedes-Benz type 202

Type 202 var chassiskoden for Mercedes-Benz C-klassen fra 1993 til 2001. Type 202 efterfulgte type 201 i 1993 og blev efterfulgt af type 203 i 2000, dog fortsatte stationcar modellen indtil 2001.

Billeder

Motorer

Sedanmodeller 
Benzin

Diesel

T-modeller 
Benzin

Diesel

Historie 
 1993: Introduktion af Sedan modellen som C 180 (122hk), C 200 (136 hk), C 220 (150hk), C 280 (193hk), C 36 AMG (280hk), C 200 D (75hk), C 220 D (95hk) og C 250 D (113hk). Alle undtagen C 200 D har 4-ventilet topstykke.
 1995: C 200 D bortfalder. C 250 DT (150hk) introduceres sammen med C 230 K (193hk).
 1996: C 250 D bortfalder. C 220 erstattes af C 230 (150hk). T-model introduceres som C 180 (122hk), C 200 (136hk), C 230 (150hk), C 230 K (193hk), C 280 (193hk), C 220 D (95hk) og C 250 DT (150hk).
 1997: Ny C 240 (170hk). C 280 får ny motor med dobbelttænding, 3-ventilet topstykke og 197hk. Sportsmodeller C 43 AMG (306hk) og C 55 AMG (347hk).
 1998: C 220 D erstattes af C 200 CDI (102hk) og C 220 CDI (125hk) med commonrail indsprøjtning.
 2000: Sedan modellen erstattes af W203. T-modellen fortsætter et års tid endnu, men C 180's 1.8 motor erstattes af en 2.0 motor med 129hk.
 2001: Produktionen ophører.

Kilder 

202
Store mellemklassebiler
Biler introduceret i 1993
Biler fra 1990'erne
Biler fra 2000'erne
Baghjulstrukne biler
Stationcars
Skanderborg Slot

Skanderborg Slot var et kongeslot på en lille ø i Skanderborg Sø – en glimrende forsvarsposition ved den mest regulære adgangsvej til Aarhus. Det ældste kendte blev påbegyndt i år 1171 under Valdemar den Store, og det var begyndelsen på 
byen Skanderborg.

Slottets historie 
Der stod et slag ved Skanderborg Slot den 2. november 1340, hvor det meste af landet var pantsat til holstenerne, der også havde besat borgen. Den blev belejret af Niels Ebbesen og hans folk, men da holstenerne fik forstærkning sydfra, besejrede de danskerne i et slag med over 2000 dræbte. Niels Ebbesen blev dræbt og lagt på hjul og stejle til advarsel for andre oprørere.

Det har ellers tilhørt kongen, dog var den en kort overgang i 1400-tallet pantsat til Aarhus Bispestol.

Kirken med det runde tårn nu Skanderborg Slotskirke er en rest af Frederik 2.'s udbygning, der blev påbegyndt i 1562. Udbygningen foregik med materialer fra Øm Kloster, der var nedlagt efter reformationen. Den oprindelige middelalderborg, der udfyldte det meste af bakken mod vest, blev nedrevet i 1720. I 1767, hvor det blev solgt til nedrivning, overlevede slottets kapel, der fik navnet Slotskirken. Det har siden været sognekirke for den sydlige del af byen. En del af slotshaven blev ved samme lejlighed omdannet til kirkegård. 

Borgruiner i Danmark
Slotte i Danmark
Slot
Fredede slotte og herregårde i Danmark
Kurt von Schleicher

Kurt Ferdinand Friedrich Hermann von Schleicher (født den 7. april 1882, død den 30. juni 1934) var en tysk general og politiker. Han var den sidste rigskansler i Weimarrepublikken og blev afløst som kansler af Adolf Hitler. Som rival til Hitler blev von Schleicher myrdet af Hitlers SS under De lange knives nat i 1934.

Von Schleicher kom fra en familie med militærtraditioner og han gik ind som løjtnant i Preussens hær i 1900. Han blev officer i generalstaben i jernbanedepartementet under den tyske generalstab og var under 1. verdenskrig en del af generalstaben i den øverste hærledelse ('Oberste Heeresleitung'). Von Schleicher var forbindelsesofficer mellem hæren og den nye Weimarrepublik under den den tyske revolution (1918-19). Von Schleicher var aktiv i Reichswehrs bestræbelser på at undgå restriktioner som følge af Versaillesfreden og steg i graderne og blev udnævnt til chef for Reichswehrs væbnede styrker og blev en betroet rådgiver til Rigspræsident Paul von Hindenburg fra 1926 og frem. Efter at von Schleichers mentor Wilhelm Groener blev udnævnt til Reichswehrminister i 1928, blev von Schleicher leder af krigsministeriets politiske kontor (Ministeramt) i 1929. I 1930 var han en central figur, da Rigskansler Hermann Müller (SPD) blev væltet og afløst af Heinrich Brüning som Rigskansler. Von Schleicher blev medlem af nazipartiets SA.

I begyndelsen af 1932 var von Schleicher Reichswehrminister i Franz von Papens regering, hvor han var drifkraften bag Preußenschlag, kuppet mod det socialdemokratisk ledede Fristaten Preussen. Von Schleicher styrtede i slutningen af 1932 von Papen som rigskansler og overtog selv posten som rigskansler den 3. december 1932. Under sin korte embedsperiode forhandlede von Schleicher med Gregor Strasser om dennes afhopning fra nazipartiet, men planene blev opgivet. Von Schleicher forsøgte at "tæmme" Hitler og at få ham til at samarbejde med von Schleichers regering gennem en trussel om at danne en anti-NSDAP alliance, den såkaldte Querfront. Hitler nægtede at frafalde sit krav om at overtage posten som rigskansler og von Schleichers plan slog fejl. Von Schleicher foreslog herefter Hindenburg, at denne skulle opløse Rigsdagen og herefter regere som de facto diktator; et forslag, som Hindenburg afslog.

Den politiske situation var ved begyndelsen af 1933 fastlæst og bl.a. grundet svigtende helbred trådte von Schleicher tilbage som rigskansler den 28. januar 1933 og anbefalede, at Hitler overtog posten. Von Schleicher forsøgte efterfølgende at vende tilbage til politik ved at udnytte splittelsen mellem Ernst Röhm og Hitler, men han og hustruen Elisabeth blev begge den 30. juni 1934 myrdet i deres hjem på Hitlers ordre under De lange knives nat.

Referencer

Eksterne henvisninger 

Kanslere fra Tyskland
Politikere fra Weimarrepublikken
Generaler fra Tyskland
Personer der er blevet myrdet
Tyskere i 1900-tallet
Ministerpræsidenter fra Preussen
Forsvarsministre fra Tyskland